Herodoto

Herodoto de Halicarnaso ia es un istoriste elinica ci ia vive en la sentenio 5 aec. La cultur ueste regarda el como "la padre de istoria". El ia es la istoriste prima ci ia colie sistemal sua materias, ia proba a alga grado ce los es vera, e ia ordina los en un nara bon construida e vivente.

On conose el cuasi sola como scrivor de La Istorias, un arcivo de sua historiai ("demandas per informa") sur la orijinas de la geras entre Elas e Parsa cual ia aveni en 490 e 480–479 aec. Esta obra inclui un nara de acel periodo, cual ta es debil descriveda sin Herodoto, e multe vagas longa a tema de la locas e poplas cual el encontra tra sua viajas estendeda sirca la paises de la Mediteraneo e la Mar Negra.

An si alga de sua naras no es completa esata, el declara ce el reporta sola cosas cual on ia dise a el.

Categoria:Biografia
Categoria:Istoria
Categoria:Elinicas antica